Luke külanõukogu
Luke külanõukogu oli külanõukogu Eesti NSV-s aastatel 1945–1954. Luke külanõukogu moodustati 1945 septembris Tartumaal Nõo vallas. Külanõukogu keskus asus Luke külas. Seoses maakondade ja valdade likvideerimise ning maarajoonide moodustamisega arvati Luke külanõukogu 1950 septembris Elva rajooni koosseisu. 1954 juunis Luke külanõukogu likvideeriti ja selle territoorium liideti Nõo külanõukoguga.